Kvenleiðtogar munu leiða saman hesta sína á opnum viðburði í Veröld – húsi Vigdísar næstkomandi þriðjudagskvöld , 19. nóvember kl. 20:00 , til að ræða um konur , tungumál og menningu . Katrín Jakobsdóttir forsætisráðherra Íslands , Vigdís Finnbogadóttir fyrrverandi forseti Íslands , Julia Gillard fyrrverandi forsætisráðherra Ástralíu , Dalia Grybauskaitė fyrrverandi forseti Litháen og Irma Erlingsdóttir , dósent við Háskóla Íslands taka þátt í pallborðsumræðum . Birna Arnbjörnsdóttir , forstöðumaður Stofnunar Vigdísar Finnbogadóttur , og Jón Atli Benediktsson , rektor Háskóla Íslands , taka einnig þátt í viðburðinum . Ólöf Ragnarsdóttir , fréttamaður á Ríkisútvarpinu , mun stjórna umræðunum . Pallborðsumræðurnar eru opnar öllum á meðan húsrúm leyfir , en viðburðurinn er samstarfsverkefni Háskóla Íslands , Stofnunar Vigdísar Finnbogadóttur í erlendum tungumálum og Council of Women World Leaders . Viðburðurinn er haldinn í tengslum við Heimsþing alþjóðasamtakanna Women Political Leaders , Reykjavík Global Forum – Women Leaders , sem stendur yfir í Reykjavík dagana 18. til 20. nóvember . Frekari upplýsingar má nálgast á Facebook , en dagskráin er einnig hér fyrir neðan . SetningBirna Arnbjörnsdóttir , prófessor og forstöðumaður Stofnunar Vigdísar Finnbogadóttir í erlendum tungumálum InngangsorðJón Atli Benediktsson , rektor Háskóla Íslands Pallborðsumræður Katrín Jakobsdóttir , forsætisráðherra ÍslandsVigdís Finnbogadóttir , fyrrum forseti ÍslandsDalia Grybauskaitė , fyrrum forseti Litháen og fyrrum formaður Samtaka kvenleiðtoga ( Council of Women World Leaders ) Julia Gillard , fyrrum forsætisráðherra ÁstralíuIrma Erlingsdóttir , dósent og framkvæmdastjóri EDDU – öndvegisseturs og Alþjóðlegs jafnréttisskóla ( GEST ) við Háskóla Íslands Umræðum stjórnar Ólöf Ragnarsdóttir , fréttamaður á RÚV . Upptöku af viðburðinum verður streymt hér .